Beseerde Walliese senter dalk lank op kantlyn | Nuus24
Londen – Die Walliese senter Jamie Roberts kan tot ses weke lank op die kantlyn wees nadat hy sy elmboog beseer het, het sy klub, die Cardiff Blues, gesê.Roberts het die besering verlede naweek opgedoen in die wedstryd teen Australië wat die span 14-12 verloor het. Hy sal na verwagting binnekort 'n spesialis gaan sien.Hy sal waarskynlik die Blues se oorblywende Europese Beker-groepwedstryde teen Montpellier (weg en tuis), Toulon en Sale Sharks misloop.Die besering knou ook Roberts se voorbereidings vir die Sesnasies. Wallis speel op 2 Februarie sy eerste wedstryd teen Ierland by die Millennium-stadion in Cardiff.Roberts het eers onlangs teruggekeer na die internasionale span nadat hy 'n ruk lank weens 'n knie-operasie buite aksie was. – Volg Nuus24Sport op Twitter
Lees meer oor: jamie roberts | wallis rugby VOLGENDE OP NUUS24X
Gaan praat jou snert onder news24 soccer asb!Waar is die national representation by hulle?Of wil hulle nou die rugby ook bankrot steel soos die soccer?